Diari Oficial de la Generalitat Valenciana


Sumari del DOGV 5835, del 26-08-2008 (2008/10338)

Notificació a Patricia Vela Núñez (Càmping Estrella de Mar). Expedient número 8/07-C.
-------------------------------------------------------------------------------------

### Dades del document

Número de DOGV
:   5835

Data del DOGV
:   26-08-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/10889


Data del document
:   03-06-2008

Organisme emissor
:   Agència Valenciana del Turisme

Tipus de document
:   Edicte

Descriptors 

:   * Agència Valenciana del Turisme

Notificació a Patricia Vela Núñez (Càmping Estrella de Mar). Expedient número 8/07-C. [2008/10182]  
Per no haver sigut possible notificar de forma personal i directa a la interessada la resolució de la secretària autonòmica de Turisme i directora de l'Agència Valenciana del Turisme de data 3 de juny de 2008, per la qual desestimava el recurs d'alçada interposat per Patricia Vela Núñez com a titular de l'establiment denominat Càmping Estrella de Mar d'Orpesa, recaiguda en l'expedient 68/07-C, és procedent la seua publicació en el Diari Oficial de la Comunitat Valenciana a l'efecte del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
València, 13 d'agost de 2008.- La secretària autonòmica de Turisme i directora de l'Agència Valenciana del Turisme: Mª Victoria Palau Tárrega.  
«Amb data 3 de juny de 2008 la secretària autonòmica de Turisme i directora de l'Agència Valenciana del Turisme, ha dictat la resolució següent:  
Resolució de recurs d'alçada  
Vist el recurs d'alçada interposat per Patricia Vela Núñez, titular de l'establiment Càmping Estrella de Mar (CT-CS-47), siti al camí l'Atall, partida de les Amplàries, s/n, d'Orpesa (Castelló), contra la resolució sancionadora del cap del Servici Territorial de Turisme de Castelló de data 10 d'abril de 2008.  
Fets  
Primer. El cap del Servici Territorial de Turisme de Castelló, en la resolució sancionadora citada, i en virtut de l'informe tècnic de data 23 de febrer de 2007, va imposar a la recurrent una sanció d'advertència (en aplicació de l'article 50.8 de la Llei 3/1998), per infracció de l'article 51.15 de la Llei 3/1998, de 21 de maig, de Turisme de la Comunitat Valenciana, per no haver sol·licitat ni obtingut de l'administració turística la resolució de classificació que acredite haver adaptat les instal·lacions i servicis del càmping al Decret 119/2002, de 30 de juliol, transcorregut el termini de cinc anys establit en les disposicions transitòries primera i segona de l'esmentat decret, les circumstàncies de les quals consten en l'esmentada resolució i es donen per reproduïdes.  
Segon. Contra la dita resolució, Patricia Vela Núñez, titular del Càmping Estrella de Mar, d'Orpesa, va interposar recurs d'alçada en el qual sol·licitava que es deixe sense efecte, basant-se en les al·legacions que a continuació, de forma succinta, s'exposen:  
- Que el 14 de desembre de 2007 va comunicar per escrit que el 30 de setembre d'eixe any havia procedit al tancament del càmping, causant baixa en l'AEAT. En data 31.12.2007.  
- Que des de llavors no exercix activitat empresarial ni cap professional, i no té relació amb el càmping, la responsabilitat del qual és del Paulino López Fernández.  
- Que entén que no ha incorregut en cap moment en falta greu contra el Decret 119/2002, ni considera ser mereixedora de cap sanció.  
- Que aporta copia del contracte d'arrendament del negoci-camping, i modelo 036, causant baixa en el cens d'empresaris per cessament d'activitat.  
Fonaments jurídics  
Primer. La disposició transitòria primera del Decret 119/2002, de 30 de juliol, del Govern Valencià, Regulador dels Campaments de Turisme de la Comunitat Valenciana, establix:   
"En el termini de cinc anys els establiments ja autoritzats hauran d'adaptar les seues instal·lacions i servicis al que establix la present norma."  
La disposició transitòria segona del mateix Decret 119/2002, de 30 de juliol, del Govern Valencià, establix que:  
"Els titulars d'establiments turístics ja autoritzats amb anterioritat a l'entrada en vigor de la present norma que no s'hagen adaptat a les disposicions previstes en ella en el termini a què es referix la disposició transitòria primera, incorreran en falta greu, prevista en l'article 51.15 de la Llei 3/1998, de 21 de maig, de la Generalitat Valenciana."  
Segon. L'article 51.15 de la Llei 3/1998, de 21 de maig, de Turisme de la Comunitat Valenciana, tipifica com a infracció administrativa de caràcter greu:  
"L'incompliment de qualsevol requisit necessari per a l'exercici de l'activitat exigida per la norma respectiva."  
Per la seua banda, l'article 50, apartat 8é, de l'esmentada Llei 3/1998, de 21 de maig, establix:   
"Constituïxen infraccions administratives de caràcter lleu:  
(...)  
8. Qualsevol infracció que encara que tipificada com greu no meresca tal qualificació, respecte a la seua naturalesa, ocasió o circumstàncies."  
Tercer. En el cas presente, ha quedat acreditat que la recurrent va infringir la normativa establida en el Decret 119/2002, de 30 de juliol, en no haver sol·licitat ni obtingut de l'administració turística la resolució de classificació que acredite haver adaptat les instal·lacions i servicis del càmping al Decret 119/2002, de 30 de juliol, transcorregut el termini de cinc anys establit en les disposicions transitòries primera i segona de l'esmentat decret.  
Respecte a les al·legacions formulades per la recurrent, cal indicar, en primer lloc, que l'expedient sancionador es va incoar, en data 17 de desembre de 2007, al titular de l'establiment que constava inscrit en el Registre de Càmpings d'esta Conselleria de Turisme. Casualment, tres dies després que la inculpada comunicara en el Servici Territorial de Turisme que el seu contracte d'arrendament amb el càmping havia finalitzat, moment en el qual la Unitat d'Empreses va iniciar el corresponent expedient de canvi de titular o baixa en l'activitat, donant audiència al propietari d'este.  
No obstant això, la veritat és que la recurrent era titular de l'establiment en la data de finalització del termini d'adaptació concedit en el Decret 119/2002, per la qual cosa és un fet acreditat en l'expedient que ha incorregut en la infracció prevista en l'article 51.15 de la Llei 3/1998, si bé durant un escàs període de temps, circumstància esta que s'ha tingut en compte en la tipificació com lleu de la infracció, basant-se en el que establix l'article 50.8 de l'esmentada Llei.  
Així mateix, es considera que la sanció imposada d'advertència és adequada i ajustada a dret, atés el seu caràcter merament simbòlic.  
Per tot això, i com vullga que les al·legacions contingudes en el recurs d'alçada interposat no aconseguixen desvirtuar el contingut de la resolució sancionadora de data 10 d'abril de 2008, procedix, d'acord amb l'informe del cap del Servici Territorial de Turisme de Castelló de data 24 d'abril de 2008, desestimar el recurs d'alçada formulat i confirmar la resolució recorreguda en tots els seus termes.  
Resolució  
D'acord amb els antecedents de fet i fonaments de dret que han quedat exposats, i en virtut del que disposa el Decret 209/2004, de 8 d'octubre, pel qual s'aprova el Reglament de l'Agència Valenciana del Turisme, DOGV de 13 d'octubre de 2004, i en l'article 8.1 del Decret 123/2007, de 27 de juliol, pel qual s'aprova el Reglament Orgànic i Funcional de la Conselleria de Turisme, resolc desestimar el recurs d'alçada interposat per Patricia Vela Núñez, titular de l'establiment denominat Càmping Estrella de Mar, d'Orpesa, contra la resolució sancionadora del cap del Servici Territorial de Turisme de Castelló de data 10 d'abril de 2008, i confirmar esta en tots els seus extrems.  
Contra la present resolució, que posa fi a la via administrativa, podrà interposar-se recurs contenciós administratiu davant dels Jutjats Contenciosos Administratius de Castelló o del domicili del recurrent, a la seua elecció, dins del termini de dos mesos, comptats des de l'endemà de la recepció d'esta, d'acord amb el que establix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 3 de juny de 2008.- La secretària autonòmica de Turisme i directora de l'Agència Valenciana del Turisme: Mª Victoria Palau Tárrega.»